Professional Teeth Cleaning 94108
smile teeth in Orange CA
dental bleaching in Saint Louis 63129
best way to whiten teeth Scottsville Kentucky
teeth whitening tips 95661
best teeth whitening system Scottsville Kentucky
white teeth whitening 36106
power whitening Chattanooga Tennessee Hof beslis teen Steve Hofmeyr oor ou vlag | Maroela Media
Steve Hofmeyr (Foto: Facebook/Steve Hofmeyr)
Die landdroshof in Stellenbosch het Maandag ten gunste van ŉ Stellenbosse aktivis beslis wat ŉ beskermingsbevel teen Steve Hofmeyr wou bekom.
EWN berig die hof het ŉ finale interdik uitgereik wat Hofmeyr verbied om die aktivis, Johan Pienaar, te teister of te kontak.
Hofmeyr wou op navraag van Maroela Media nie kommentaar lewer oor die uitspraak nie.
Pienaar het ŉ tydelike beskermingsbevel teen Hofmeyr bekom nadat die tonge behoorlik geklap het oor ŉ installasie van die ou Suid-Afrikaanse vlag wat tydens die US Woordfees buite die US Museum aangebring is. Op die vlag is name geskryf soos dié van Hofmeyr, DF Malan, Connie Mulder, Riaan Cruywagen, Freek Robinson en Totius – mense wat volgens Pienaar ŉ groot rol “onder die ou landsvlag” gespeel het en “deur dié vlag bemagtig is”.
Hofmeyr het egter volgehou die sogenaamde protes-installasie van die ou Suid-Afrikaanse vlag wat ŉ gesprek oor die vorige politieke bedeling se “apartheidsmisdade” wou begin, kom neer op die aanhitsing tot volksuitwissing en crimen injuria.
Pienaar, wat mense aangemoedig het om oor die vlag te loop, het gesê die vlag verteenwoordig die misdaad wat “in die naam van wit Suid-Afrika” teen die mensdom gepleeg is. Hy het gesê diegene wat die vlag beskerm in die naam van tradisie of sentimentaliteit betrek hulself by “apartheidspornografie” van die gewelddadigste aard.
Die ou landsvlag wat die tonge laat klap het (Foto: Twitter via Johan Pienaar)
Volgens Pienaar was die installasie bedoel om gesprekke oor die besluite en “misdade” van die vorige politieke bedeling uit te lok. Hy het mense genooi om daaroor te loop, maar gesê dit moet nié “in ondersteuning van die vlag, die uitstalling daarvan of apartheid” wees nie.
Dié installasie het wyd omstredenheid tot gevolg gehad en Pienaar is oor die kole gehaal deur sosialemediagebruikers. In ŉ Twitter-inskrywing wat sedertdien verwyder is, het ŉ gebruiker gedreig om hom te “donn*r” en die vlag is in ŉ stadium ook “gesteel”, maar later weer teruggekry. Sosialemediagebruikers het Pienaar van “verdeeldheid” beskuldig.
Oor die vlag wat gesteel is, het Pienaar gesê: “Regses het die gedekontekstualiseerde vlag probeer steel soos hulle voorvaders die grond gesteel het.”
Hofmeyr het onder meer geld aangebied vir enigiemand wat Pienaar se installasie kon verwyder en Mulder het aangevoer dat Pienaar waarskynlik sekuriteit moet kry vir sy “aandagsoekery”.
Pienaar het daarna gesê hy gaan aanklagte van diefstal, intimidasie en sameswering tot diefstal teen onder meer Hofmeyr en Corné Mulder, hoofsweep van die VF Plus, aanhangig maak.
Beslis sal ‘n korrupte, ANC-beheerde “regstelsel” sulke oordele fel.
Pienaar is ‘small fry’, Steve het die oorlog teen DSTV gewen.
Wie is hierdie pienaar nou eintlik?
Pienaar hou hom baie slim met sy simpel siening oor die vlag. Hy probeer duidelik om die rol van ‘n anti-blanke aktivis te speel. Miskien hoop hy om binnekort parlement toe te gaan?
Maroela, julle opskrif laat dit klink of Hofmeyr die aansoek tot die hof gebring het, en die hof teen sy aansoek beslis het.
´n Beskermingsbevel is egter aan Pienaar op sy (Pienaar se) versoek toegestaan.
Ek is nie ´n regskenner nie, maar die woordspeling klink vir my bietjie misleidend? Behoort die opskrif nie eerder te lui ‘Hof staan interdik teen Hofmeyr toe ´ nie?